pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้บริหารสูงสุดโครงการพัฒนาแห่งสหประชาชาติ (UNDP) เข้าเยี่ยมคารวะนายกรัฐมนตรี
วันศุกร์ที่ 10 มีนาคม 2560
ผู้บริหารสูงสุดโครงการพัฒนาแห่งสหประชาชาติ (UNDP) เข้าเยี่ยมคารวะนายกรัฐมนตรี
ผู้บริหารสูงสุดโครงการพัฒนาแห่งสหประชาชาติ (UNDP) เข้าเยี่ยมคารวะนายกรัฐมนตรี
วันนี้ (10 มี.ค. 60) เวลา 14.00 น. นางเฮเลน คลาร์ก ผู้บริหารสูงสุดโครงการพัฒนาแห่งสหประชาชาติ (UNDP) เข้าเยี่ยมคารวะ พลเอก ประยุทธ์ จันทร์โอชา ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีที่ได้พบกับนางเฮเลนฯ อีกครั้งหนึ่ง หลังจากที่เคยพบกันในการประชุมกลุ่ม 77 ที่นครนิวยอร์ก เมื่อเดือนกันยายนที่ผ่านมา และแสดงความชื่นชมที่ UNDP มีบทบาทแข็งขันในไทยและอาเซียนมาตลอด พร้อมแสดงความขอบคุณที่ UNDP ไว้วางใจและเลือกใช้ไทยเป็นฐานสู่ภูมิภาค ซึ่งนับเป็นความเติบโตระหว่างกันอีกก้าวหนึ่ง
นางเฮเลนฯ แสดงความเสียใจต่อการสวรรคตของพระบาทสมเด็จพระปรมินทรมหาภูมิพลอดุลยเดช และแสดงความขอบคุณในมิตรภาพที่ประเทศไทยมีความร่วมมือที่ดีกับ UNDP มาโดยตลอด ที่ผ่านมานางเฮเลนฯ ได้มีโอกาสเดินทางเยือนประเทศไทยหลายครั้งและเห็นการเติบโตของไทยอย่างต่อเนื่อง ซึ่งปีนี้นับเป็นปีที่ท้าทายสําหรับประเทศไทยในหลายด้าน จึงเป็นโอกาสอันดีที่ไทยและ UNDP จะร่วมมือกันอย่างใกล้ชิด
โอกาสนี้นางเฮเลนฯ แสดงความชื่นชมว่าประเทศไทยเป็นตัวอย่างที่ดีในการน้อมนําหลักปรัชญาเศรษฐกิจพอเพียงมาใช้เพื่อบรรลุเป้าหมายการพัฒนาแห่งสหัสวรรษ (MDGs) พร้อมแสดงความเชื่อมั่นว่านโยบาย Thailand 4.0 ของรัฐบาล จะสามารถผลักดันให้ไทยหลุดพ้นจากกับดักรายได้ปานกลาง
นายกรัฐมนตรีย้ําว่าไทยให้ความสําคัญกับเป้าหมายการพัฒนาที่ยั่งยืน (SDGs) โดยได้จัดทํายุทธศาสตร์ชาติ 20 ปี และแผนพัฒนาเศรษฐกิจและสังคมแห่งชาติ ฉบับที่ 12 (ระหว่างปี 2560–2564) ที่ให้ความสําคัญกับการบรรลุ SDGs ซึ่งมีความสอดคล้องกับหลักปรัชญาของเศรษฐกิจพอเพียง โดยเป็นแนวทางการพัฒนาที่มีคนเป็นศูนย์กลางให้ความสําคัญกับชุมชนเข้มแข็ง ทั้งนี้ไทยยินดีที่จะแบ่งปันประสบการณ์และผลสําเร็จเชิงประจักษ์ทั้งในประเทศไทยและต่างประเทศให้แก่มิตรประเทศเพื่อบรรลุเป้าหมายการพัฒนาที่ยั่งยืนร่วมกันโดยไม่ทอดทิ้งประเทศใดไว้เบื้องหลัง
***********
รัฐบาลไทย-ข่าวทำเนียบรัฐบาล-พิธีมอบโล่ยกย่องเชิดชูเกียรตินักกีฬา บุคลากร และผู้สนับสนุนกีฬากอล์ฟอาชีพ ประจำปี 2562
วันพุธที่ 21 สิงหาคม 2562
พิธีมอบโล่ยกย่องเชิดชูเกียรตินักกีฬา บุคลากร และผู้สนับสนุนกีฬากอล์ฟอาชีพ ประจําปี 2562
วันที่ 19 สิงหาคม 2562 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานในพิธีมอบโล่ยกย่องเชิดชูเกียรตินักกีฬา บุคลากร และผู้สนับสนุนกีฬากอล์ฟอาชีพ ประจําปี 2562
วันที่19สิงหาคม2562นาย​พิพัฒน์​ รัช​กิจ​ประการ​ รัฐมนตรี​ว่าการ​กระทรวงการ​ท่องเที่ยว​และ​กีฬา​ เป็นประธานในพิธีมอบโล่ยกย่องเชิดชูเกียรตินักกีฬา บุคลากร และผู้สนับสนุนกีฬากอล์ฟอาชีพ ประจําปี2562 โดยมีดร.ปัญญา หาญ​ลํา​ยวง​ รอง​ปลัด​กระทรวง​การ​ท่องเที่ยว​และ​กีฬา,ดร.ก้องศักดิ์ ยอดมณี ผู้ว่าการการกีฬาแห่งประเทศไทย ร่วมในพิธี​มอบโล่รางวัล ณ โรงภาพยนตร์ สยามภาวลัย ชั้น6พารากอน ซีนีเพล็กซ์
สําหรับรายชื่อผู้ได้รับรางวัลในงานยกย่องเชิดชูเกียรตินักกีฬา บุคลากรกีฬาอาชีพ และผู้ให้การสนับสนุนกีฬากอล์ฟ ประจําปี2562การกีฬาแห่งประเทศไทย ประกอบด้วย
1.นักกีฬากอล์ฟอาชีพทรงคุณค่า ชาย ได้แก่ คุณบุญชู เรืองกิจ,นักกีฬากอล์ฟอาชีพทรงคุณค่า หญิง ได้แก่ คุณวิรดา โกมุทบุตร
2.นักกีฬากอล์ฟอาชีพดีเด่น ชาย ได้แก่ คุณอติวิชญ์ เจนวัฒนานนท์,นักกีฬากอล์ฟอาชีพดีเด่น หญิง คุณเอรียา จุฑานุกาล
3.นักกีฬากอล์ฟอาชีพRookiesดีเด่น ชาย ได้แก่ คุณสดมภ์ แก้วกาญจนา,นักกีฬากอล์ฟอาชีพRookiesดีเด่น หญิง คุณปภังกร ธวัชธนกิจ
4.ผู้ตัดสินกีฬากอล์ฟดีเด่น ชาย ได้แก่ คุณจิตติศักดิ์ แต้มประเสริฐ,ผู้ตัดสินกีฬากอล์ฟดีเด่น หญิง ได้แก่ คุณวรัสสุดา พิศุทธิ์สินธุ์
5.ผู้ฝึกสอนกีฬากอล์ฟดีเด่น ชาย ได้แก่ คุณป้อมเพชร สารพุทธิ,ผู้ฝึกสอนกีฬากอล์ฟดีเด่น หญิง ได้แก่ คุณอารีย์ วงษ์ลือเกียรติ
6.ผู้ให้การสนับสนุนดีเด่น หน่วยงาน,องค์กร
1.บริษัท สิงห์ คอร์เปอเรชั่น จํากัด
2.บริษัท ไทยเบฟเวอเรจ จํากัด (มหาชน)
3. บริษัท ปูนซิเมนต์ไทย จํากัด (มหาชน)
ภายหลังเสร็จพิธีมอบโล่ยกย่องเชิดชูเกียรติ นักกีฬา บุคลากรและผู้สนับสนุนกีฬากอล์ฟอาชีพ ประจําปี2562 รมว.ท่องเที่ยวและกีฬา กล่าวว่า ในนามของกระทรวงการท่องเที่ยวและกีฬา หน่วยงานหลักที่รับผิดชอบในการพัฒนาการกีฬาของประเทศ ตามแผนยุทธศาสตร์ชาติ (พ.ศ.2561 – 2580)ด้านการพัฒนาและเสริมสร้างศักยภาพทรัพยากรมนุษย์ การเสริมสร้าง ศักยภาพการกีฬาในการสร้างคุณค่าทางสังคมและพัฒนาประเทศ ซึ่งมีความเชื่อมโยงในการส่งเสริมการกีฬาเพื่อพัฒนาสู่ระดับอาชีพ โดยภาพยนต์ เรื่อง "โปรเม อัจฉริยะต้องสร้าง" ซึ่งกําลังฉายไปสู่สายตาผู้ชมทั่วโลกอยู่ขณะนี้ ได้ตอบโจทย์ สําคัญในการสร้างแรงบันดาลใจ และการต่อยอดความสําเร็จจากกีฬาเพื่อความเป็นเลิศสู่กีฬาอาชีพ และมีเส้นทางอาชีพที่มั่นคงให้กับเยาวชน ซึ่งเป็นกําลังสําคัญของการพัฒนาประเทศชาติ และนักกีฬาทุกคนสามารถประสบความสําเร็จได้อย่าง"โปรเม"
ทั้งนี้กระทรวงการท่องเที่ยวและกีฬา เล็งเห็นถึงความสําคัญในการสร้างแรงบันดาลใจในกีฬาอาชีพให้กับเยาวชน ประชาชน และทุกภาคส่วน เพื่อส่งเสริมให้มีนักกีฬาอาชีพมากขึ้น ในโอกาสนี้ขอแสดงความยินดีกับนักกีฬา บุคลากร และผู้ให้การ สนับสนุนที่ได้รับรางวัลในงานยกย่องเชิดชูเกียรติครั้งนี้ และขอให้ทุกคนดํารงไว้ซึ่งการเป็นแบบอย่างที่ดีให้กับเยาวชนของชาติต่อไป
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมพิธีเปิดกิจกรรม TOT Young club จ.ระนอง
วันพฤหัสบดีที่ 2 พฤศจิกายน 2560
รองปลัดกระทรวงดิจิทัลฯ ร่วมพิธีเปิดกิจกรรม TOT Young club จ.ระนอง
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ในฐานะกรรมการกํากับดูแลกิจการที่ดีและความรับผิดชอบขององค์กรต่อสังคมและสิ่งแวดล้อม บริษัท ทีโอที จํากัด (มหาชน) พร้อมด้วย นายประจักษ์ มโนจันทร์เพ็ญ ผู้ช่วยกรรมการผู้จัดการใหญ่ สายงานขายและบริการลูกค้าภูมิภาคที่ 5 บมจ.ทีโอที และนายพงษ์ศักดิ์ จีนชูแก้ว ปลัดอําเภอกะเปอร์ จังหวัดระนอง ร่วมเป็นประธานในพิธีเปิดกิจกรรม “TOT Young club เด็กไทยมีดีใช้ไอทีเพื่อพัฒนาวิสาหกิจชุมชน” ซึ่งเป็นกิจกรรมหนึ่งของโครงการ TYC (TOT Young Club) ที่มีวัตถุประสงค์เพื่อฝึกให้เยาวชนในชุมชนมีความสามารถในการใช้เทคโนโลยีด้าน ICT เพื่อยกระดับคุณภาพชีวิตของคนในชุมชนทําให้เกิดการตื่นตัวในการใช้เทคโนโลยีดิจิทัล เพื่อนํามาโปรโมทสินค้าชุมชน การท่องเที่ยว และวัฒนธรรมของชุมชน ให้เป็นที่รู้จักในโลกออนไลน์ และนําไปสู่การซื้อสินค้ากระตุ้นการท่องเที่ยวในพื้นที่ ซึ่งสอดรับกับนโยบายไทยแลนด์ 4.0 ของรัฐบาล นอกจากนั้นยังได้เป็นสักขีพยานพิธีลงนามความร่วมมือในโครงการฯ ระหว่าง 4 หน่วยงาน คือ บมจ.ทีโอที องค์การบริหารส่วนตําบลม่วงกลาง อําเภอกะเปอร์ โรงเรียนกะเปอร์วิทยา และสํานักงานพัฒนาการอําเภอกะเปอร์ เมื่อวันที่ 30 ตุลาคม 2560 ณ อําเภอกะเปอร์ จังหวัดระนอง
***********************
รัฐบาลไทย-ข่าวทำเนียบรัฐบาล-ก.แรงงาน กำหนด ‘แผนปฏิบัติการดิจิทัลแรงงาน’ ขับเคลื่อนเศรษฐกิจและสังคม สู่ ‘ดิจิทัล 4.0’
วันจันทร์ที่ 6 พฤศจิกายน 2560
ก.แรงงาน กําหนด ‘แผนปฏิบัติการดิจิทัลแรงงาน’ ขับเคลื่อนเศรษฐกิจและสังคม สู่ ‘ดิจิทัล 4.0’
ก.แรงงาน จัดทําแผนปฏิบัติการดิจิทัล ระยะ 5 ปี (พ.ศ. 2560-2564) ขับเคลื่อนและปฏิรูปภาคเศรษฐกิจและสังคมของประเทศ เพื่อความอยู่รอดของประเทศและสามารถแข่งขันในเวทีโลกได้อย่างสง่างาม
นายจรินทร์ จักกะพาก ปลัดกระทรวงแรงงาน มอบหมายให้ นายวิชัย คงรัตนชาติ ผู้ตรวจราชการกระทรวงแรงงาน เป็นประธานในพิธีเปิดการสัมมนาเชิงปฏิบัติการเพื่อทบทวนสภาพแวดล้อมภายในและภายนอกในปัจจุบัน (SWOT Analysis) ณ ห้องดินแดง ชั้น 4 โรงแรมปริ๊นตั้น พาร์ค สวีท กทม. วันนี้ (6 พ.ย. 60) โดยกล่าวว่า “การจัดสัมมนาในครั้งนี้ มีความสําคัญอย่างยิ่ง ต่อการเดินหน้าด้านดิจิทัลของกระทรวงแรงงานและสํานักงานปลัดกระทรวงแรงงาน ระยะ 5 ปี (พ.ศ. 2560-2564) เพื่อกระทรวงแรงงานจะสามารถตอบรับต่อแผนพัฒนาดิจิทัลเพื่อเศรษฐกิจและสังคมตามนโยบายเศรษฐกิจและสังคมดิจิทัลของรัฐบาล และต่อการวางแผนใช้เทคโนโลยีดิจิทัล เพื่อขับเคลื่อนและปฏิรูปภาคเศรษฐกิจและสังคมของประเทศ ตลอดจนปัญหาความท้าทายที่ประเทศกําลังเผชิญอยู่ขณะนี้ อาทิ การก้าวข้ามกับดักรายได้ปานกลาง การพัฒนาขีดความสามารถของธุรกิจในภาคเกษตร การผลิต การบริการ การเพิ่มผลิตภาพแรงงาน และเพิ่มโอกาสการพัฒนาเศรษฐกิจและสังคม เพื่อความอยู่รอด ของประเทศและสามารถแข่งขันในเวทีโลกได้อย่างสง่างาม จึงขอให้ผู้เข้าร่วมสัมมนาทุกท่านทุ่มเทกําลังกาย กําลังใจ และกําลังสติปัญญา เพื่อให้การระดมความคิดเห็น (Work Shop) ครั้งนี้ นําไปสู่การจัดทําแผนปฏิบัติการที่มีความสมบูรณ์ สามารถแปลงแผนสู่การปฏิบัติได้อย่างมีประสิทธิภาพ”
นายสมชาย เอื้อจารุพร ผู้อํานวยการศูนย์เทคโนโลยีสารสนเทศและการสื่อสาร กล่าวเพิ่มเติมว่า “การสัมมนาในวันนี้มีวัตถุประสงค์ 2 ประการ คือ 1) เพื่อทบทวนสภาพแวดล้อมทั้งภายในและภายนอกในปัจจุบัน (SWOT Analysis) ที่มีผลต่อการปฏิบัติงานในภาพรวมของกระทรวงแรงงานและสํานักงานปลัดกระทรวงแรงงาน 2) เพื่อรับฟังความต้องการพัฒนาดิจิทัลของกระทรวงแรงงานและสํานักงานปลัดกระทรวงแรงงาน เพื่อจัดทําแผน ปฏิบัติการดิจิทัล ระยะ 5 ปี (พ.ศ. 2560-2564) ต่อไป ซึ่งวิธีการสัมมนาใช้การประชุมกลุ่มย่อย (Work Shop) โดยทีมคณาจารย์จากมหาวิทยาลัยธรรมศาสตร์เป็นผู้ดําเนินการสัมมนา มีผู้เข้าร่วมการสัมมนาจากสํานักงานปลัดกระทรวงแรงงานและหน่วยงานในสังกัดกระทรวงแรงงาน จํานวน 40 คน”
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
6 พฤศจิกายน 2560
รัฐบาลไทย-ข่าวทำเนียบรัฐบาล-สำนักงานสลากฯ เป็นห่วงประชาชนสลากปลอมระบาด ย้ำการดูสลากจริง-สลากปลอม รู้เท่าทันมิจฉาชีพ
วันพุธที่ 15 กุมภาพันธ์ 2560
สํานักงานสลากฯ เป็นห่วงประชาชนสลากปลอมระบาด ย้ําการดูสลากจริง-สลากปลอม รู้เท่าทันมิจฉาชีพ
ผู้อํานวยการสํานักงานสลากกินแบ่งรัฐบาล แถลงข่าวกรณีที่ปรากฏเป็นข่าวในสังคมประเด็นมีผู้จําหน่ายสลากปลอม งวดประจําวันที่ 16 กุมภาพันธ์ 2560
พลตรีฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล แถลงข่าวกรณีที่ปรากฏเป็นข่าวในสังคมประเด็นมีผู้จําหน่ายสลากปลอม งวดประจําวันที่ 16 กุมภาพันธ์ 2560 จํานวนสลาก 693 ฉบับคู่ มีการจัดเป็นชุด 7 ฉบับคู่ เลขเหมือนกัน ใส่ซองพลาสติกเรียงจําหน่ายบนแผง ในเขตพื้นที่จังหวัดนครปฐม ซึ่งสํานักงานฯ มีความเป็นห่วงทั้งผู้แทนจําหน่ายและประชาชนผู้ซื้อ ย้ําการดูสลากจริง-สลากปลอม เพื่อรู้เท่าทันมิจฉาชีพ ป้องกันความเสียหาย
ผู้อํานวยการสํานักงานสลากกินแบ่งรัฐบาล เปิดเผยว่า ตามที่ปรากฏเป็นข่าวการจําหน่ายสลากปลอมจํานวนมากในพื้นที่จังหวัดนครปฐม สํานักงานฯไม่ได้นิ่งนอนใจได้สั่งการให้เจ้าหน้าที่เข้าตรวจสอบทันที พบว่าสลากดังกล่าวเป็นสลากปลอมจริง โดยจากการตรวจสอบด้วยตาเปล่าไม่ปรากฏรูปนกวายุภักษ์ในเนื้อกระดาษ และเมื่อนําน้ํามาลูบที่สลากพบว่าหมึกจางต่างจากสลากจริงอย่างชัดเจน และเมื่อตรวจสอบด้วยแสงแบล็คไลท์พบความแตกต่างหลายจุด ประกอบด้วยตัวสลากไม่มีเส้นไหมเรืองแสง ซึ่งสลากจริงต้องมีเส้นไหมเรืองแสงทั้งด้านหน้าและด้านหลังของสลาก เส้นที่พาดผ่านตัวเลขสลาก 6 หลักไม่เรืองแสง และหมึกที่ใช้พิมพ์ตัวเลขสีส้มเพื่อป้องกันการปลอมแปลงสีหม่นไม่ชัดเจน นอกจากนี้ขอให้สังเกตที่หมายเลขบาร์โค๊ดบนสลากหากเป็นสลากจริงหมายเลขแต่ละฉบับจะไม่ซ้ํากัน โดยในขณะนี้ได้สั่งการให้ผู้ตรวจการทุกเขตลงพื้นที่สุ่มตรวจสลากอีกทางหนึ่งด้วย
ท้ายนี้ ผู้อํานวยการ กล่าวว่า สํานักงานฯ รู้สึกเป็นห่วงผู้แทนจําหน่ายและประชาชนผู้ซื้อเป็นอย่างยิ่ง ขอย้ําเตือนให้ตรวจสอบสลากด้วยความรอบคอบ ซึ่งสามารถเข้าไปดูรายละเอียดการตรวจสอบสลากปลอมทั้งฉบับได้ทางเว็บไซต์สํานักงานฯ ผ่าน www.glo.or.th หรือ ประสานมายังกลุ่มงานตรวจพิสูจน์ หมายเลขโทรศัพท์ 0 2528 9641-44 โดยเจ้าหน้าที่ของสํานักงานฯ ยินดีให้บริการปรึกษาเกี่ยวกับการตรวจสอบสลากและ หากพบเบาะแสการจําหน่ายสลากปลอม สามารถแจ้งผ่านศูนย์รับเรื่องราวร้องทุกข์ ได้ที่ call center 0 2528 9999 และ 0 2345 1466 เพื่อจะได้เร่งดําเนินการตรวจสอบ จับกุมและสํานักงานฯจะแถลงความคืบหน้าต่อไป
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-“ยุติธรรม” ประชุมคณะอนุกรรมการพัฒนากฎหมายกองทุนยุติธรรม
วันจันทร์ที่ 20 สิงหาคม 2561
“ยุติธรรม” ประชุมคณะอนุกรรมการพัฒนากฎหมายกองทุนยุติธรรม
“ยุติธรรม” ประชุมคณะอนุกรรมการพัฒนากฎหมายกองทุนยุติธรรม
ในวันจันทร์ที่ ๒๐ สิงหาคม ๒๕๖๑ เวลา ๑๓.๓๐ น.
ณ ห้องประชุมสํานักงานกองทุนยุติธรรม
อาคารซอฟต์แวร์ปาร์ค ชั้น ๒๒ จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการพัฒนากฎหมายกองทุนยุติธรรม ครั้งที่ ๔/๒๕๖๑
เพื่อรับทราบสรุปผลการดําเนินงาน ของปีงบประมาณ ตุลาคม ๒๕๖๐ - กันยายน ๒๕๖๑
อาทิ พระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ๖๕๑)
พ.ศ.๒๕๖๑ การพิจารณาหลักเกณฑ์แนวทางการตรวจสอบคุณสมบัติผู้แทนเครือข่ายยุติธรรมชุมชน
ที่ยุติธรรมจังหวัดคัดเลือก
การให้ความช่วยเหลือประชาชนคดีความมั่นคง และการหารือกรณีค่าฤชาธรรมเนียม ตามระเบียบคณะกรรมการกองทุนยุติธรรม ว่าด้วยหลักเกณฑ์วิธีการ และเงื่อนไขในการช่วยเหลือประชาชน
ในการดําเนินคดี พ.ศ.๒๕๕๙ ข้อ ๙ (๓) เป็นต้น
นอกจากนี้ ที่ประชุมได้ร่วมกันพิจารณาในประเด็นต่างๆ อาทิ ร่างระเบียบคณะกรรมการกองทุนยุติธรรม
ว่าด้วยการรับเงินหรือทรัพย์สินบริจาค พ.ศ. ๒๕๖๑
รวมทั้ง พิจารณาร่างยกเลิกระเบียบคณะกรรมการกองทุนยุติธรรม ๓ ฉบับ
เฉพาะส่วนการยกเลิกการพิจารณาทบทวน
ทั้งนี้ ที่ประชุมเห็นชอบให้ฝ่ายเลขานุการนําข้อสังเกตในประเด็นต่างๆ ไปปรับแก้ให้ครบถ้วนถูกต้อง
เพื่อนําเรียนคณะกรรมการกองทุนยุติธรรม ต่อไป
รัฐบาลไทย-ข่าวทำเนียบรัฐบาล-ทส. เสริมศักยภาพบุคลากร จัดฝึกอบรม “นักบริหารจัดการทรัพยากรธรรมชาติและสิ่งแวดล้อมระดับสูง” (นบทส.) รุ่นที่ 2 ปีงบประมาณ พ.ศ. 2563
วันพุธที่ 5 สิงหาคม 2563
ทส. เสริมศักยภาพบุคลากร จัดฝึกอบรม “นักบริหารจัดการทรัพยากรธรรมชาติและสิ่งแวดล้อมระดับสูง” (นบทส.) รุ่นที่ 2 ปีงบประมาณ พ.ศ. 2563
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดโครงการฝึกอบรมหลักสูตร “นักบริหารจัดการทรัพยากรธรรมชาติและสิ่งแวดล้อมระดับสูง” (นบทส.) รุ่นที่ 2 ปีงบประมาณ พ.ศ. 2563
ทส. เสริมศักยภาพบุคลากร จัดฝึกอบรม “นักบริหารจัดการทรัพยากรธรรมชาติและสิ่งแวดล้อมระดับสูง” (นบทส.) รุ่นที่ 2 ปีงบประมาณ พ.ศ. 2563
วันนี้ (5 สิงหาคม 2563) เวลา 14.00 น. ณห้องประชุมศักดิ์สิทธิ์ ตรีเดช อาคารกระทรวงทรัพยากรธรรมชาติและสิ่งแวดล้อมนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดโครงการฝึกอบรมหลักสูตร “นักบริหารจัดการทรัพยากรธรรมชาติและสิ่งแวดล้อมระดับสูง” (นบทส.) รุ่นที่ 2 ปีงบประมาณ พ.ศ. 2563 พร้อมทั้งให้นโยบายและแนวทางการนําเป้าหมายการพัฒนาทรัพยากรธรรมชาติและสิ่งแวดล้อมสู่การปฏิบัติ โดยฝากให้ผู้เข้ารับการฝึกอบรมทุกท่านเรียนรู้บทบาท ภารกิจ อํานาจ หน้าที่ และวัฒนธรรมของแต่ละหน่วยงานทั้งภายในและภายนอกกระทรวงฯ และให้ปฏิบัติตนเสมือนน้ํา ที่อ่อนน้อมถ่อมตน มีความแข็มแข็งเมื่อจะต้องแข็มแข็ง ทั้งนี้ เพื่อเป็นผู้บริหารยุคใหม่ ที่มีวิสัยทัศน์ มีภาวะผู้นํา มีความรู้ ความสามารถ ในการบริหารจัดการเชิงยุทธศาสตร์ และเชิงบูรณาการในระดับพื้นที่ทั้งในสถานการณ์ปกติและภาวะวิกฤตอีกทั้งเป็นการเสริมสร้างเครือข่ายความร่วมมือในการบริหารงานให้สามารถขับเคลื่อนการแก้ไขปัญหาบนหลักเหตุและผลเพื่อนําไปสู่เป้าหมายของกระทรวงทรัพยากรธรรมชาติและสิ่งแวดล้อม ทั้งนี้ รมว. ทส.ได้กล่าวขอบคุณข้าราชการ พนักงาน และเจ้าหน้าที่กระทรวงฯ ทุกท่านที่ได้แสดงศักยภาพในการดําเนินงานตลอดระยะเวลา 1 ปี ที่ผ่านมา ให้เป็นที่ประจักษ์และเกิดผลสัมฤทธิ์ต่อประชาชนและประเทศชาติการจัดฝึกอบรมในครั้งนี้ สถาบันพัฒนาบุคลากรด้านทรัพยากรธรรมชาติและสิ่งแวดล้อม จัดขึ้นระหว่างวันที่ 23 กรกฎาคม – 13 สิงหาคม 2563 รวมจํานวน 14 วัน มีผู้เข้ารับการฝึกอบรม จํานวนทั้งสิ้น 60 คน โดยรูปแบบการจัดอบรม ประกอบด้วย การอบรมผ่านระบบออนไลน์ด้วยแอปพลิเคชั่น Microsoft teams ระหว่างวันที่ 23 -24 และ 29 -31 กรกฎาคม 2563 รวมจํานวน 5 วัน และดําเนินการจัดฝึกอบรมในรูปแบบห้องเรียนและศึกษาดูงานในพื้นที่ จังหวัดชลบุรี และ จังหวัดระยอง ในระหว่างวันที่ 5 -13 สิงหาคม 2563
รัฐบาลไทย-ข่าวทำเนียบรัฐบาล-ทส. โดย ทช. ร่วมกับจังหวัดภูเก็ต เปิดศูนย์บริการนักท่องเที่ยวทางทะเลในช่วงปีใหม่
วันศุกร์ที่ 12 มกราคม 2561
ทส. โดย ทช. ร่วมกับจังหวัดภูเก็ต เปิดศูนย์บริการนักท่องเที่ยวทางทะเลในช่วงปีใหม่
ทส. โดย ทช. ร่วมกับจังหวัดภูเก็ต เปิดศูนย์บริการนักท่องเที่ยวทางทะเลในช่วงปีใหม่
DMCR and Phuket Officially Opened Tourist Service Centers
เมื่อวันที่ 25 ธ.ค. 60 กรมทรัพยากรทางทะเลและชายฝั่ง (ทช.) ร่วมกับจังหวัดภูเก็ตจัดพิธีเปิดศูนย์บริการนักท่องเที่ยวประจําพื้นที่จังหวัดภูเก็ต โดยมีนายนรภัทร ปลอดทอง ผู้ว่าราชการจังหวัดภูเก็ต เป็นประธานเปิดกิจกรรมดังกล่าว ในการนี้ นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง (อทช.) พร้อมด้วยนางสาวเฉลิมลักษณ์ เก็บทรัพย์ นายกเทศมนตรีเมืองป่าตอง คณะผู้บริหาร เจ้าหน้าที่กรมทรัพยากรทางทะเลและชายฝั่ง ตลอดจนหัวหน้าส่วนราชการ เจ้าหน้าที่ทหาร ตํารวจ ผู้นําชุมชน ผู้ประกอบการท่องเที่ยว ประชาชนในพื้นที่ และนักท่องเที่ยว เข้าร่วมกิจกรรมครั้งนี้ ณ ลานบางลา หาดป่าตอง จังหวัดภูเก็ต
สําหรับ หาดป่าตอง อยู่ห่างจากตัวเมืองภูเก็ตไปทางทิศตะวันตกเฉียงเหนือ 15 กิโลเมตร นับว่าเป็นหาดที่มีชื่อเสียงมากที่สุดของภูเก็ต เป็นชายหาดที่เพียบพร้อมด้วยสิ่งอํานวยความสะดวก เช่น โรงแรม ร้านอาหาร ร้านดําน้ํา ร้านขายอุปกรณ์กีฬาทางน้ํา และอื่น ๆ อีกมากมายไว้คอยบริการแก่นักท่องเที่ยว ด้วยชายหาดที่มีความยาวกว่า 4 กิโลเมตรและมีสิ่งอํานวยความสะดวกที่ครบครันป่าตองจึงเป็นหาดที่มีผู้นิยมมาเยือนมากที่สุด
ในส่วนของ หาดกมลา เป็นอีกหนึ่งชายหาดที่มีความเงียบสงบ หาดกมลาอยู่ถัดลงมาทางใต้ของหาดสุรินทร์ เป็นหาดทรายที่มีเม็ดทรายไม่ละเอียดมากนัก มียาวความยาวประมาณ 2 กิโลเมตร และที่หาดกมลาแห่งนี้ยังมีที่พัก ร้านค้า ร้านอาหาร ไว้คอยบริการนักท่องเที่ยวอย่างครบครัน โดยในช่วงหยุดยาวปีใหม่นี้มักจะมีนักท่องเที่ยวทั้งชาวไทยและชาวต่างชาติแวะเวียนมาเที่ยวชมความงามของชายหาดทั้งสองเป็นจํานวนมาก ดังนั้น ทางจังหวัดภูเก็ตจึงได้ให้มีการจัดตั้งศูนย์ประสานงานนักท่องเที่ยวประจําพื้นที่ในเขตอําเภอกระทู้ ประกอบด้วย หาดป่าตอง และหาดกมลา จังหวัดภูเก็ต พร้อมจัดเจ้าหน้าที่ประจําศูนย์บริการประสานงานนักท่องเที่ยวประจําพื้นที่ดังกล่าว เพื่อบริการข้อมูลข่าวสารนักท่องเที่ยวให้คําแนะนํา ปรึกษา นักท่องเที่ยวที่ถูกเอารัดเอาเปรียบ แนะนําเส้นทางท่องเที่ยว และคอยให้ความช่วยเหลือเมื่อนักท่องเที่ยวต้องการความช่วยเหลือ ตลอดจนแนวทางแก้ไขปัญหาเบื้องต้น ไม่เว้นวันหยุดราชการ
DMCR and Phuket Officially Opened Tourist Service Centers
On 25th December 2017, Phuket Governor, Mr. Norraphat Plodthong along with Director-General of the Department of Marine and Coastal Resources (DMCR), Mr. Jatuporn Burutpat officially opened the Patong branch of the tourist service centers at Bangla Park on Patong Beach, Phuket. Joining them at the event were Patong Mayor Chalermluck Kebsup and others relevant government officials.
Patong Beach is located 15 kilometers northwest of Phuket’s west coast. The beach is 4 kilometers long and often crowded with tourists. It is the most famous beach of Phuket with its wide variety of activities and nightlife.
Kamala Beach, anotherquiet beach located south of Surin Beach. With its 2 kilometer-long beach, there are accommodations, shops, restaurants and tourist services.To facilitate tourists visiting these two beaches, especially during New Year festivities, two tourism coordination and service centers, opened 24 hours a day, were set up at both beaches.
รัฐบาลไทย-ข่าวทำเนียบรัฐบาล-กระทรวงดิจิทัลฯ จับมือ APT จัดประชุมเตรียมการภูมิภาคเอเชีย-แปซิฟิก ด้านการพัฒนาโทรคมนาคม
วันอังคารที่ 6 มิถุนายน 2560
กระทรวงดิจิทัลฯ จับมือ APT จัดประชุมเตรียมการภูมิภาคเอเชีย-แปซิฟิก ด้านการพัฒนาโทรคมนาคม
กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดการประชุมเตรียมการภูมิภาคเอเชียและแปซิฟิก ครั้งที่ 3 สําหรับการประชุมระดับโลกว่าด้วยการพัฒนาโทรคมนาคม ปี ค.ศ. 2017 (APT WTDC17-3) ในวันที่ 5 - 7 มิถุนายน 2560 และการประชุมเตรียมการภูมิภาคเอเชียและแปซิฟิก ครั้งที่ 1 สําหรับการประชุมใหญ่ผู้แทนผู้มีอํานาจเต็ม ปี ค.ศ. 2018 (APT PP18-1) ในวันที่ 8 มิถุนายน 2560 ณ โรงแรมเซ็นทารา แกรนด์ แอท เซ็นทรัลเวิลด์ กรุงเทพฯ สําหรับการประชุมดังกล่าว กระทรวงดิจิทัลฯ ร่วมกับองค์การโทรคมนาคมแห่งเอเชียและแปซิฟิก (Asia-Pacific Telecommunity: APT) เป็นเจ้าภาพจัดขึ้น เพื่อเป็นเวทีสําหรับประเทศสมาชิกในภูมิภาคเอเชียและแปซิฟิกได้ร่วมกันพิจารณาจัดทําเสนอแนะและกําหนดท่าทีของภูมิภาคฯ ในการจัดทํานโยบาย ยุทธศาสตร์ และข้อริเริ่มของภูมิภาคฯ รวมถึงการจัดลําดับความสําคัญของโครงการพัฒนาโทรคมนาคมทั้งในระดับโลกและระดับภูมิภาค โดยจะประมวลข้อเสนอต่าง ๆ ของประเทศสมาชิกเพื่อยกร่างข้อเสนอร่วมเบื้องต้นของ APT (Preliminary APT Common Proposals for WTDC-17) และเสนอในที่ประชุมเตรียมการครั้งสุดท้ายก่อนจะนําเสนอต่อที่ประชุม WTDC-17 ซึ่งกําหนดจะจัดขึ้นระหว่างวันที่ 9 - 20 ตุลาคม 2560 ณ กรุงบัวโนสไอเรส ประเทศอาร์เจนตินา
******************************
รัฐบาลไทย-ข่าวทำเนียบรัฐบาล-“ จะทำทุกเรื่องในขอบเขตของกระทรวงยุติธรรม เพื่อให้ประชาชน ได้รับความเป็นธรรม ”
วันอังคารที่ 1 ตุลาคม 2562
“ จะทําทุกเรื่องในขอบเขตของกระทรวงยุติธรรม เพื่อให้ประชาชน ได้รับความเป็นธรรม ”
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เป็นประธานการจัดประชุมติดตามผลการดําเนินงานกองทุนยุติธรรม ครั้งที่ ๖/๒๕๖๒
ในวันพฤหัสบดีที่ ๒๖ กันยายน ๒๕๖๒ เวลา ๑๐.๐๐ น. ณ ห้องประชุมสํานักงานรัฐมนตรี ชั้น ๙ อาคารราชบุรีดิเรกฤทธิ์ ถนนแจ้งวัฒนะ กรุงเทพมหานคร นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เป็นประธานการจัดประชุมติดตามผลการดําเนินงานกองทุนยุติธรรม ครั้งที่ ๖/๒๕๖๒ โดยมี นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม พร้อมด้วยข้าราชการ เจ้าหน้าที่กองทุนยุติธรรมเข้าร่วมฯ โดยครอบครัวของ นางสาวธิติมา นรพันธ์พิพัฒน์ หรือ “ลัลลาเบล” ได้เข้าพบเพื่อขอความยุติธรรม ให้กับน้องลัลลาเบล และครอบครัว
ในการนี้ ผู้ช่วยรัฐมนตรีประจํากระทรวงยุติธรรม ได้ติดตามความคืบหน้าการให้ความช่วยเหลือกรณีดังกล่าว พร้อมกล่าวใจความสําคัญตอนหนึ่งว่า กองทุนยุติธรรม กระทรวงยุติธรรม จะเป็นอีกหนึ่งช่องทางในการให้ความช่วยเหลือ และอํานวยความยุติธรรมให้กับครอบครัวของลัลลาเบล ซึ่งเบื้องต้นทางครอบครัวชี้แจงว่า เมื่อสูญเสียน้องลัลลาเบล ทางครอบครัวประสบปัญหาด้านภาระค่าใช้จ่ายทุกอย่าง ซึ่งเดิมทีผู้เสียชีวิตเป็นผู้รับผิดชอบ และยังมีความแคลงใจในส่วนของผลการตรวจพิสูจน์ จึงประสงค์ร้องขอให้สถาบันนิติวิทยาศาสตร์ กระทรวงยุติธรรม ดําเนินการตรวจพิสูจน์ โดยผู้ช่วยรัฐมนตรีประจํากระทรวงยุติธรรม กล่าวย้ําว่า
“จะทําทุกเรื่องในขอบเขตของกระทรวงยุติธรรม อยากให้ครอบครัวน้องลัลลาเบล ได้รับความเป็นธรรม และไม่อยากให้เหตุการณ์นี้เกิดขึ้นกับพี่น้องประชาชนคนไทย คนใด”
ทั้งนี้ ผู้อํานวยการสํานักงานกองทุนยุติธรรม ได้ชี้แจงให้กับทางครอบครัวของ ลัลลาเบล ว่า กองทุนยุติธรรมมีอํานาจหน้าที่ในการให้ความช่วยเหลือประชาชน
เพื่อลดความเหลื่อมล้ําที่เกิดขึ้นในสังคมไทย ในการช่วยเหลือผู้ยากไร้ คนยากจน ให้เข้าถึงความยุติธรรมและช่วยเหลือในการดําเนินคดี เช่น ค่าจ้างทนายความ
ค่าธรรมเนียมศาล เป็นต้น ซึ่งทางกองทุนยุติธรรมจะดําเนินการ ภายใน ๒๑ วัน
พร้อมนี้ ผู้อํานวยการสํานักงานกองทุนยุติธรรม ได้รายงานผลการดําเนินงานกองทุนยุติธรรม ในส่วนของการดําเนินการซึ่งปรับเพิ่มขึ้นและมีผลการดําเนินงานอยู่ในระดับที่น่าพอใจ ซึ่งคาดการณ์ว่า ท้ายที่สุดแล้วจะมีผลประเมินของกองทุนยุติธรรมกับกรมบัญชีกลางในภาพรวมอยู่ที่ร้อยละ ๓.๕ ในส่วนการประชาสัมพันธ์โครงการ
การประกวดหนังสั้น รวมถึงการจัดกิจกรรมอื่นๆ กองทุนยุติธรรมมีเป้าประสงค์เพื่อประชาสัมพันธ์ภารกิจของหน่วยงานให้เป็นที่รู้จักอย่างทั่วถึง โดยจะจัดให้มีขึ้นในปีงบประมาณ ๒๕๖๓ จะปรับกลยุทธ์เพื่อให้เหมาะสมกับสภาพสังคมยุคดิจิทัล และสร้างภาคีเครือข่าย เพื่อให้เกิดการแก้ปัญหาแบบองค์รวม ตอบสนองนโยบาย “ยุติธรรมพึ่งได้ ประชาชนยิ้มออก”
รัฐบาลไทย-ข่าวทำเนียบรัฐบาล-กระทรวงดิจิทัลฯ เผยความคืบหน้างานด้านดิจิทัลที่สำคัญของไทย รับมือการเปลี่ยนผ่านสู่ยุคดิจิทัลในงานรัฐประศาสนศาสตร์ระดับชาติ ครั้งที่ 9
วันศุกร์ที่ 15 มีนาคม 2562
กระทรวงดิจิทัลฯ เผยความคืบหน้างานด้านดิจิทัลที่สําคัญของไทย รับมือการเปลี่ยนผ่านสู่ยุคดิจิทัลในงานรัฐประศาสนศาสตร์ระดับชาติ ครั้งที่ 9
กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวปาฐกถาพิเศษ หัวข้อ “รัฐประศาสนศาสตร์ กับการเปลี่ยนผ่านสู่ยุคดิจิทัล” ในการประชุมวิชาการ รัฐประศาสนศาสตร์ระดับชาติ ครั้งที่ 9 ซึ่งจัดโดยสถาบันบัณฑิตพัฒนบริหารศาสตร์ (นิด้า) ณ ห้อง 3001 ชั้น 3 อาคารนวมินทราธิราชฯ สถาบันบัณฑิตพัฒนบริหารศาสตร์ ถ.เสรีไทย เมื่อวันที่ 15 มีนาคม 2562 โดยรัฐมนตรีดิจิทัลฯ กล่าวถึงความคืบหน้าการดําเนินงานด้านดิจิทัลที่สําคัญของประเทศไทย ที่สอดคล้องกับการเปลี่ยนผ่านสู่ยุคดิจิทัล เพื่อขับเคลื่อนนโยบายเศรษฐกิจและสังคมดิจิทัลอย่างมีประสิทธิภาพ โดยมีการวางโครงสร้างพื้นฐานสําคัญๆ รองรับ ได้แก่ โครงข่ายเน็ตประชารัฐ ครอบคลุมหมู่บ้านเป้าหมาย 24,700 หมู่บ้าน ซึ่งสามารถต่อยอดไปสู่การดําเนินโครงการดิจิทัลชุมชนด้าน e-Commerce , การผลักดันกฎหมายดิจิทัล 6 ฉบับ ขณะนี้ผ่านการพิจารณาจาก สนช.เรียบร้อยแล้ว , การจัดตั้งเขตส่งเสริมอุตสาหกรรมและนวัตกรรมดิจิทัล (Digital Park Thailand) ในพื้นที่โครงการอีอีซี , การพัฒนาเมืองอัจฉริยะ (Smart City) โดยมีแผนจะขยายให้ครอบคลุมในพื้นที่ 77 จังหวัดภายใน 5 ปี เป็นต้น
**********************